Сяргей Балыкін: Я думаю, што ўсё наадварот. Даваць хабар і красці нядобра ў любой краіне, нават з самым спрыяльным інвестыцыйным кліматам. І калі будзе палітычная воля саджаць карупцыянераў, хабарнікаў і тых, хто не плаціць падаткі, гэта толькі палепшыць інвестклімат. Праблема ў тым, што не ствараюць умоў для вядзення нармальнага бізнесу. Што сюды сапраўды прыходзяць па асабістай дамоўленасці. Дамовіўся — працуеш — плаці, давай хабар. Станавіся злачынцам... Праўда, ёсць выбар: можна не працаваць па такіх правілах. Можна весці вельмі маленькі бізнес і мець двухпавярховы дом замест чатырохпавярховага. Працаваць толькі з прыватнымі арганізацыямі. Вось такі ў нас інвестыцыйны клімат, калі даводзіцца штосьці парушаць, падмазваць, дамаўляцца.